Kenets Rogofs

Kenets Rogofs (; dzimis ) ir ASV ekonomists un starptautiskais lielmeistars šahā (1978).

 Biogrāfija 
 Šahists 
Šahu iemācījies spēlēt sešu gadu vecumā. 1971. gadā Atēnās kļuvis par Pasaules junioru šaha vicečempionu U20 vecuma grupā. 1973. gadā kopā ar Pīteru Bijasasu, Hermani Piļņiku un Bruno Parmu dalījis pirmo vietu starptautiskajā šaha turnīrā Noristaunā. 1975. gadā izcīnījis 2. vietu ASV šaha čempionātā24th US Championship and World Championship Zonal; 1975 June 7-26 un iekļuvis šaha čempiona izcīņas cikla 1976. gada starpzonu turnīrā Bīlē, kur palicis 14. vietā.1976 Biel Interzonal Tournament 1976. gadā Lonpainā (ASV) dalījis kopā ar Vasiliju Smislovu, Oskaru Panno, Migelu Naidorfu, Valteru Braunu, Entoniju Mailsu, Migelu Kinterosu, Leriju Kristiansenu un Ģēzi Forintošu (uzvarējis Tigrans Petrosjans). 1978. gadā šajā turnīrā dalījis 6.-10. vietu un ieņēmis 7. vietu ASV šaha čempionātā. 1980. gadā Amsterdamā ieņēmis 8. vietu IBM šaha festivāla B turnīrā. Drīz pēc tam beidzis savu aktīvā šahista karjeru.

Pārstāvējis ASV komandu lielākajos komandu šaha turnīros:
 Pasaules studentu šaha čempionātā piedalījies 3 reizes (1970-1972). Komandu vērtējumā izcīnījis zelta (1970) un sudraba (1971) medaļu;OlimpBase :: World Student Team Chess Championship :: Kenneth Rogoff
 Pasaules jauniešu šaha čempionātā U26 vecuma grupā piedalījies 1978. gadā.OlimpBase :: World Youth U26 Team Chess Championship :: Kenneth Rogoff

Par panākumiem turnīros FIDE 1974. gadā Rogofam piešķīrusi starptautiskā meistara (IM), bet 1978. gadā - starptautiskā lielmeistara (GM) nosaukumu.

 Ekonomists 
1980. gadā Masačūsetsas Tehnoloģiju institūtā aizstāvējis zinātņu doktora grādu ekonomikā. Strādājis ASV Federālo rezervju sistēmā un Starptautiskajā Valūtas fondā (2001-2003). Bijis starptautisko attiecību pasniedzējs Prinstonas Universitāte, bet kopš 1999. gada ir ekonomikas profesors Hārvarda Universitātē.

Plašākai sabiedrībai kā ekonomists kļuvis pazīstams pēc savas 2002. gada diskusijas ar Pasaules Bankas bijušo galveno ekonomistu un Nobela prēmijas ekonomikā laureātu (2001) Džozefu Stiglicu. Atbildot uz Stiglica kritiku par Starptautiskā Valūtas fonda darbību, Rogofs uzrakstījis un publicējis atklāto vēstuli.An Open Letter to Joseph Stiglitz, by Kenneth Rogoff

 Atsauces 

 Ārējās saites 

Kategorija:1953. gadā dzimušie
Kategorija:Ņujorkas štatā dzimušie
Kategorija:ASV ekonomisti
Kategorija:ASV šahisti